Και τώρα σε μια απίστευτη φάρσα
στην οποία πολλοί έπεσαν θύματα.
Κάποιος που προσποιήθηκε τον αστυνομικό κατάφερε και έπεισε
αρκετούς μάνατζερ φαστ φουντ να κακοποιήσουν υπαλλήλους σεξουαλικά.
Αν δεν επέτρεπα την έρευνα,
θα είχα συλληφθεί ή θα έχανα τη δουλειά μου.
Δύο αστυνομικοί μού είπαν
ότι υπάρχει βίντεο με όσα έγιναν εδώ.
Δεν έχω ξαναδεί κάτι τέτοιο εδώ και 30 χρόνια.
Είμαι στο τηλέφωνο κι αρχίζει να μου περιγράφει τη διαδικασία.
"Βγάλε της την μπλούζα".
Άρχισε να βγάζει το ένα ρούχο μετά το άλλο.
Δεν υπήρξε σημείο που δεν άγγιξε.
Έψαξες τα απόκρυφα για ναρκωτικά;
Ήθελε περιγραφή του στήθους μου, των γεννητικών μου οργάνων,
το μέγεθος του σουτιέν.
Αιφνιδιάστηκα.
Ποιος είναι;
Ο τρόπος που χειριζόταν ψυχολογικά το θέμα ήταν εκπληκτικός.
Δεν ήξερα για τι πράγμα ήταν ικανός.
Ξέρω μόνο ότι είναι κακός άνθρωπος.
Ο καλών διέπραξε το τέλειο έγκλημα,
επειδή είναι εντελώς ανώνυμος.
Burger Kings και Taco Bell…
Όποιο εστιατόριο κι αν σκεφτείς ήταν θύμα του καλούντα.
Σεξουαλικός παραβάτης κυκλοφορεί ελεύθερος
και το τηλέφωνο χτυπάει κάθε μέρα.
ΜΗ ΣΗΚΏΝΕΤΕ ΤΟ ΤΗΛΈΦΩΝΟ
ΜΑΟΥΝΤ ΟΥΑΣΙΝΓΚΤΟΝ - ΚΕΝΤΑΚΙ
Η ζωή εδώ είναι αρκετά καλή.
Καλή για οικογένεια, έχει καλά σχολεία.
Όχι πολλά εγκλήματα.
ΜΠ. ΣΤΑΜΠ - ΠΡ. ΑΣΤΥΝΟΜΙΚΟΣ
Τη νύχτα που δέχτηκα κλήση για την υπόθεση στο McDonald's,
ήμουν στο σπίτι μου μόνος μου.
Ήταν ο αστυνόμος που είχαμε τότε και μου είπε
"Μπάντι, τι κάνεις;" Απάντησα
"Κάθομαι στον καναπέ, χαλαρώνω, βλέπω τηλεόραση".
Μου ζήτησε να πάω από εκεί.
Ήταν στο McDonald's και δεν ήξερε πώς να το πει.
Είπε ότι έγιναν κακά πράγματα εκεί
και με ήθελε.
Ήταν 9 Απρίλη 2004.
Είχα πάρει μια προαγωγή πριν τρεις βδομάδες.
Ήμουν νέος ντετέκτιβ τότε.
Πήγα από εκεί.
Δεν είχα ιδέα τι γινόταν.
Περιπολικά παντού, άνθρωποι πηγαινοέρχονταν.
Μπήκα στο εστιατόριο. Το McDonald's λειτουργεί ακόμα.
Περάσαμε από την κουζίνα και τον πίσω διάδρομο.
Γινόταν χαμός.
Ο κόσμος έτρεχε εδώ κι εκεί αλαφιασμένος.
Στην ατμόσφαιρα επικρατούσε μια αναστάτωση.
Σαν να συνέβη κάτι που ο κόσμος
δεν πίστευε ότι συνέβη.
Είδα το θύμα στο πίσω γραφείο.
Ήταν αναστατωμένη με το κεφάλι κάτω.
Ο διευθυντής και η υποδιευθύντρια ήταν ταραγμένοι.
Επικρατούσε χαοτική κατάσταση.
Και σκέφτηκα "Πού διάολο με έστειλαν;"
Προσπάθησαν να μου εξηγήσουν τι έγινε,
αλλά τα λόγια τους δεν είχαν συνοχή.
Αυτό που κατάλαβα
ήταν ότι όλο αυτό είχε να κάνει με ένα τηλεφώνημα.
Ήρθε ένας αστυνομικός και μου είπε
ότι υπάρχει ένα βίντεο με όσα έγιναν.
Απόρησα.
Υπήρχαν κάμερες που κατέγραψαν τα πάντα
και είπα "Σταματήστε εδώ".
Ζήτησα απ' όλους να σταματήσουν να μιλούν
για να δούμε τι έγινε από την αρχή.
Βάλαμε να δούμε το βίντεο. Δεν υπήρχε ήχος.
Έτσι βασιζόμασταν σε ό,τι βλέπαμε, όπως σε βουβή ταινία.
Η Ντόνα Σάμερς, υποδιευθύντρια,
μιλούσε στο τηλέφωνο με κάποιον.
Εκείνη τη μέρα,
είχαμε μια κλήση στο εστιατόριο.
Η υποδιευθύντρια του εστιατορίου,
Ντόνα Σάμερς, 51 ετών, απάντησε στο τηλέφωνο.
Κ. ΛΙΟΝΑΡΝΤ - ΕΙΔΗΣΕΙΣ
Ήταν κάποιος κύριος που είπε ότι ήταν αστυνομικός.
Δούλευε στο τοπικό αστυνομικό τμήμα,
το οποίο ήταν ενάμισι χιλιόμετρο από το εστιατόριο.
Είπε ότι είχε τον διευθυντή του McDonald's
στην άλλη γραμμή,
μαζί με εκπρόσωπο της εταιρείας.
Είχε να πει πολύ σοβαρά πράγματα.
Μία από τις υπαλλήλους κατηγορήθηκε
για κλοπή πορτοφολιού ενός πελάτη που ήταν εκεί.
Την περιέγραψε ως μικροκαμωμένη, με σκούρα μαλλιά.
Η Ντόνα είπε ότι έχουν τέτοια υπάλληλο.
Ήξερε ποια ήταν.
Καθώς βλέπω το βίντεο,
έρχεται μια νεαρή στον χώρο.
Αντιλαμβάνεσαι ότι συζητούσαν.
Η Λουίζ Όγκμπορν, 18 ετών,
δούλευε στο McDonald's,
επειδή η μαμά της πρόσφατα είχε χάσει τη δουλειά της.
Είχε θέματα υγείας.
Κι έτσι ήθελε να βοηθήσει την οικογένειά της.
Εκείνη τη μέρα, είχαν πολλή δουλειά
και προσφέρθηκε να μείνει και να βοηθήσει στην ώρα αιχμής.
Τότε ήταν που η Ντόνα Σάμερς φώναξε τη Λουίζ Όγκμπορν στο γραφείο.
Μου είπε…
Λ. ΟΓΚΜΠΟΡΝ - 2007
ότι κατηγορήθηκα για κλοπή χρημάτων από το πορτοφόλι πελάτη.
Θυμάμαι ότι ήμουν στενοχωρημένη.
Ήμουν ταραγμένη
που κάποιος με κατηγόρησε για κάτι τόσο φρικτό.
Αυτός που τηλεφώνησε, ο αστυνομικός,
είπε στην κυρία Σάμερς "Άκου τι θα κάνουμε.
Ή θα τη συλλάβουμε στο εστιατόριο
ή θα μας βοηθήσεις εσύ.
Θα κάνουμε σωματικό έλεγχο για να δούμε αν έχει τα χρήματα".
Μου ζήτησε να αδειάσω τις τσέπες μου,
να βγάλω ό,τι πράγματα είχα,
να τ' αφήσω στο γραφείο.
Γύρισα τις τσέπες μου ανάποδα.
Αμέσως μετά,
μπήκε και ένας άλλος υποδιευθυντής.
Πήρε μια σακούλα σκουπιδιών, την έβαλε στην πόρτα…
ΔΙΕΥΘΥΝΤΗΣ
για να μη βλέπουν από τον διάδρομο
τι γινόταν μέσα στο γραφείο.
Το βρήκα περίεργο,
αλλά ίσως ήθελαν να κάνουν το θύμα να νιώσει άνετα
με ό,τι θα ακολουθούσε.
Δύσκολα φαντάζεσαι τι σκέφτεται η Ντόνα Σάμερς.
Οι περισσότεροι λένε ότι ποτέ δεν θα πίστευαν
κάποιον στο τηλέφωνο που ζητά να γίνει σωματική έρευνα.
Ωστόσο, ο καλών ακούγεται να είναι πολύ σοβαρός.
Είναι ήρεμος
και δίνει εντολές με αυστηρή φωνή.
Η Σάμερς υπακούει στις εντολές του αστυνομικού.
Και η Λουίζ συμμορφώνεται,
αν και δεν θέλει να το κάνει.
Συνεχίζει να διαμαρτύρεται ότι δεν έκανε τίποτα.
Μάλλον σκέφτεται ότι θα καταλάβουν πως δεν είναι αυτή.
Γι' αυτό υπάκουσε
και έλπιζε να τελειώνουν με όλο αυτό.
Τότε ήταν που έγινε ακόμα πιο περίεργο.
Κι έτσι ξαφνικά άρχισε να βγάζει
το ένα ρούχο μετά το άλλο.
Έμεινα μ' ανοιχτό το στόμα.
Τι διάολο συνέβαινε;
Αιφνιδιάστηκα.
Την επόμενη στιγμή,
το θύμα ήταν μόνο με τα εσώρουχα.
Και εντελώς ξαφνικά,
αφαιρέθηκαν κι αυτά.
Στεκόταν εκεί, έτσι γυμνή.
Δεν είχε ίχνος υφάσματος πάνω της και σκέφτηκα
ότι είμαστε στο McDonald's με μια γυμνή.
Αναρωτήθηκα τι ακολουθούσε.
Το τηλεφώνημα κράτησε μία ώρα.
Είχα μείνει με το στόμα ορθάνοιχτο.
Δεν πίστευα αυτά που έβλεπα.
Αφού την απογύμνωσαν,
της έδωσαν μια ποδιά και προσπαθούσε να καλυφθεί
όσο μπορούσε.
Ήμουν τελείως γυμνή. Ντρεπόμουν.
Μετά άρχισαν να βάζουν τα πράγματά της σε σακούλες
και τα έβγαλαν από τον χώρο.
Ο αστυνομικός στο τηλέφωνο ζήτησε
να πάρουν όλα τα ρούχα της Λουίζ,
τα κλειδιά του αυτοκινήτου της,
και να τα βάλουν μέσα στο αυτοκίνητο.
Οπότε η Λουίζ Όγκμπορν
κάθεται γυμνή με μια ποδιά πάνω της,
καταλαβαίνοντας ότι ακόμη κι αν θέλει να ξεφύγει από όλο αυτό,
υπάρχει ένα μαγαζί γεμάτο πελάτες.
Πρέπει να τρέξει γυμνή ανάμεσά τους.
Μετά τι θα έκανε;
Οπότε έμεινε εκεί.
Δεν ήξερα τι γίνεται απ' έξω.
Δεν ήξερα αν με περίμενε κάποιος απ' έξω
και δεν ήθελα να τρέξω έξω γυμνή. Ήμουν πολύ φοβισμένη.
Ποια άλλη επιλογή είχε η Λουίζ;
Μόνο να υπακούσει.
Δεν είναι σωματική έρευνα αυτή.
Η κοπέλα είναι κρατούμενη στη δουλειά της.
Φαίνεται από το πρόσωπο ότι είναι αναστατωμένη.
Τραυματίστηκε ψυχολογικά από την κατάσταση στην οποία ήταν.
Μόνο να φανταστώ μπορώ τι γινόταν στο μυαλό μιας 18χρονης.
Μάλλον πρόκειται για άτομο που πάντα ακολουθούσε εντολές
στη ζωή του.
Υπήρχε αυτό στη ζωή της.
Στην εκκλησία, στις προσκοπίνες, στο σχολείο.
Μεγάλωσα σ' ένα τυπικό στρατιωτικό σπίτι, πολύ πειθαρχημένη.
Είχα μάθει ότι όταν οι γονείς μου ζητούσαν να κάνω κάτι,
έπρεπε να το κάνω.
Αν ένας ενήλικας ζητούσε να κάνω κάτι,
το έκανα χωρίς να πω κουβέντα.
Και αμέσως μετά,
αυτός ο άντρας… Μπήκε στο γραφείο και…
Ήταν μεσήλικας.
Δεν φορούσε κάποια στολή, ποδιά ή κάτι άλλο.
Είπα ότι δεν είναι εργαζόμενος.
Τι κάνει μέσα στα γραφεία τους;
Επίσης, δεν ξέρουμε τι είδους άνθρωπος ήταν.
Ήταν συνένοχος με τον καλούντα;
Αυτό το πράγμα γινόταν πολλές ώρες.
Η Ντόνα Σάμερς
μανατζάρει ένα μαγαζί σε ώρα αιχμής.
Όμως συνέχεια αναρωτιέται γιατί κρατάει τόσο πολύ αυτή η ιστορία.
Αυτός έχει την απάντηση.
"Έρχονται, είναι που δεν έχουμε πολύ προσωπικό σήμερα. Δώσε μας χρόνο".
Αυτό φάνηκε σοβαρή απάντηση στη Σάμερς.
Όμως, έπρεπε να γυρίσει στη δουλειά της.
Ο αστυνομικός τής είπε
"Έχεις κάποιον άντρα που να εμπιστεύεσαι;
Έχεις σύζυγο, φίλο;
Κάποιον για να έρθει εδώ να την προσέχει ώσπου να έρθουμε ;"
Η Ντόνα είπε ότι έχει τον αρραβωνιαστικό της, τον Γουόλτερ.
Θα πήγαινε αυτός.
Σκέφτομαι,
πώς είναι δυνατόν να πιστεύει ότι
πράττει σωστά.
Αυτή φεύγει και παίρνει αυτός το τηλέφωνο.
Και τώρα, ο Γουόλτερ Νιξ ακούει τον καλούντα
και ακολουθεί οδηγίες.
Είπε στη Λουίζ ότι αυτός ήθελε να βγάλει την ποδιά.
Τότε ο αστυνομικός ρώτησε
αν η Λουίζ μπορούσε να πηδήξει.
Να τρέξει επί τόπου.
Έπρεπε να δουν αν θα έπεφτε κάτι.
Δεν ξέρεις τι μπορεί να κρύβει πού.
Ήταν στο δωμάτιο κοντά δύο ώρες.
Συνεχίζει να κάνει διάφορα.
Πηδούσε γυμνή κι έτρεχε επί τόπου,
στεκόταν στην καρέκλα.
Κι αυτό συνεχιζόταν.
Στο μεταξύ, κατά διαστήματα,
η Ντόνα Σάμερς επέστρεφε στο γραφείο.
Κάθε φορά που ερχόταν, η Λουίζ Όγκμπορν
κάλυπτε το σώμα της με την ποδιά.
Η Σάμερς δεν κατάλαβε τι γινόταν.
Νόμιζε ότι ο Νιξ καθόταν και άκουγε τον αστυνομικό.
Την πρόσεχε ωσότου έρθει η αστυνομία.
Η Λουίζ ένιωθε άσχημα ψυχολογικά
και η Ντόνα Σάμερς δεν τη βοηθούσε καθόλου.
Κάποια στιγμή,
η Σάμερς επιστρέφει στο δωμάτιο.
Η Λουίζ δεν είχε την ποδιά πάνω της.
Ο Νιξ καθόταν ακριβώς δίπλα της.
Το είδε, δεν το είδε;
Γύρισε γρήγορα και δεν είδε τίποτα.
Τίποτα δεν έγινε.
Τότε η Λουίζ μάλλον σκέφτηκε
ότι είναι ολομόναχη.
Δεν θα τη βοηθούσαν.
Κάνω αυτό που πρέπει για να επιζήσω.
Ο καλών ζήτησε να λέω "Μάλιστα, κύριε. Όχι, κύριε".
Αν αρνιόμουν, θα τιμωρούμουν.
Είχα παγώσει. Δεν ήξερα αν αυτή ήταν η τελευταία μου μέρα στη ζωή.
Δεν ήξερα αν θα τα κατάφερνα να επιζήσω.
Απ' όσα ήξερα,
ο Νιξ ήταν έντιμος άνθρωπος. Πήγαινε εκκλησία, ήταν της οικογένειας.
Προπονούσε παιδική ομάδα μπέιζμπολ κι ήταν συνέχεια με παιδιά.
Ο κόσμος τον εμπιστευόταν.
Η Ντόνα θα τον παντρευόταν.
Αλλά, προφανώς, όταν βρέθηκε μακριά από αυτά που γνώριζε,
με αυτόν να του μιλάει στο τηλέφωνο,
κάθε ηθικός ενδοιασμός που είχε
απλώς χάθηκε.
Και χειροτέρευε όσο προχωρούσε το βίντεο.
Έβαλε την κοπέλα να καθίσει ανάποδα στα πόδια του
και τη χτυπούσε στον γυμνό πισινό της.
Σε σημείο μάλιστα που έβλεπες καθαρά τα κόκκινα σημάδια στο δέρμα.
Και…
Αυτό συνεχίστηκε για 20 λεπτά περίπου.
Η Λουίζ ταπεινώθηκε, ήταν φοβισμένη.
Πιθανότατα φοβόταν για τη ζωή της.
Έκλαιγα συνέχεια.
Με είχε ήδη χτυπήσει πολύ.
Δεν ξέρω τι θα είχε κάνει
αν αντιστεκόμουν και ζητούσα βοήθεια.
Στη συνέχεια του βίντεο,
όλα χειροτέρεψαν.
Έδωσε εντολή στον Γουόλτερ Νιξ
να πάρει τη Λουίζ Όγκμπορν στην αγκαλιά του.
"Ελέγχουμε την ανάσα.
Έτσι θα δεις αν πήρε ναρκωτικά ή αν ήπιε αλκοόλ".
Ο αστυνομικός τού είπε να βάλει τη Λουίζ να του δώσει ένα φιλί.
Την επόμενη ώρα τον έπεισε να κάνει όλα αυτά τα πράγματα.
Αυτό δεν ήταν αρκετό.
Ο αστυνομικός είπε στον Γουόλτερ Νιξ
ότι ήθελε να τη βάλει να κάνει μια σεξουαλική πράξη.
Της έδωσε οδηγίες για να κάνει την πράξη.
Ο Γουόλτερ Νιξ έβαλε το θύμα να του κάνει στοματικό σεξ.
Κανείς δεν καταλαβαίνει πώς προχώρησε αυτό.
Προχώρησε όμως.
Παρέλυσα.
Δεν θυμάμαι να νιώθω κάτι.
Σταμάτησα να σκέφτομαι.
Το έκανα σαν να μην ήταν εκεί το μυαλό μου.
Ήταν σκληρό θέαμα.
Δεν πίστευα αυτό που έβλεπα.
Αναστατώθηκα πάρα πολύ.
Αναστατώθηκα
επειδή δεν καταλάβαινα πώς συνέβαινε κάτι τέτοιο σε κάποια.
Αν δεν νιώθεις ασφαλής ως εργαζόμενος σε McDonald's,
ζούμε σε άθλιο κόσμο.
Ένα κορίτσι κακοποιήθηκε σεξουαλικά, σωματικά.
Και σκεφτόμουν τι διάολο θα κάνω.
Ο Νιξ πρέπει να αναρωτήθηκε
"Τι έκανα μόλις τώρα;"
Κατάλαβε ότι έκανε λάθος.
Το ήξερε αυτό επειδή έφυγε.
Είχα δει αρκετά για να ξέρω ότι διαπράχθηκε κακούργημα.
Ζήτησα από έναν αστυνομικό να πάει σπίτι του
και να τον φέρει στο Τμήμα.
Έφταιγε το ίδιο με τον καλούντα.
Πιθανόν και ακόμα πιο πολύ.
Αν σου ζητηθεί κάτι, δεν σημαίνει ότι το κάνεις.
Εκείνη τη στιγμή,
η Ντόνα αναρωτιόταν τι να κάνει.
Μπαίνει ένας μεγαλύτερος άντρας.
Ήταν φρουρός εκτός υπηρεσίας.
Πήρε το τηλέφωνο.
Άκουσε λίγα λόγια και είπε
"Αποκλείεται, δεν γίνονται αυτά. Δεν είναι σωστό".
Είχε κοινή λογική για να καταλάβει και να αναρωτηθεί.
"Αστυνομικός είναι αυτός;"
Είπε στην Ντόνα Σάμερς ότι δεν ήταν κλήση από αστυνομικό.
Τότε επιτέλους φάνηκε να συνειδητοποιεί
και να αναρωτιέται αν όλα αυτά είναι πραγματικά.
Εκεί σταμάτησαν όλα.
Όλο αυτό ήταν μια φάρσα.
Τότε κατάλαβαν ότι εξαπατήθηκαν.
Αναρωτιόμουν ποιος το έκανε όλο αυτό.
Σίγουρα δεν ήταν αστυνομικός.
Σκεφτόμουν μόνο
πώς διάολο μπορεί κάποιος να απολαμβάνει κάτι τέτοιο τηλεφωνικά.
Προφανώς, έπαιρνε ευχαρίστηση μόνο ακούγοντας ό,τι γινόταν.
Απολάμβανε τη γνώση ότι είχε τη δύναμη
να χειραγωγεί ανθρώπους
και να συμμορφώνονται στις οδηγίες του.
Όσο περνούσαν αυτά από το μυαλό μου,
ήξερα ότι έπρεπε να πάρουμε κατάθεση από το θύμα.
Τότε ήταν που κάθισα,
απέναντί της,
και…
την κοίταξα στα μάτια.
Κατάλαβα ότι την ήξερα.
Ήταν γειτόνισσά μου.
Είπα "Λουίζ;"
"Ναι, Μπάντι, εγώ είμαι", είπε.
Και…
Ο μπαμπάς της ήταν φίλος μου.
Μαζί μεγαλώσαμε.
Και…
Σοκαρίστηκα.
Και…
Η υπόθεση έγινε πολύ προσωπική.
Είχα μεγαλύτερο κίνητρο.
Ήμουν αποφασισμένος.
Θα έβρισκα ποιος διάολο το έκανε.
Θα τον έχωνα στη φυλακή.
Πριν τρεις βδομάδες που ανέλαβα,
δεν σκέφτηκα ότι θα είχα κάτι τέτοιο.
Έπρεπε να βρούμε από πού έγινε το τηλεφώνημα
πριν δούμε πώς θα επιλυθεί η υπόθεση.
Ο καλών πιθανότατα,
βάσει καταθέσεων και πληροφοριών,
γνώριζε
τι ακριβώς συνέβαινε μέσα στο γραφείο.
Το ένστικτό μου έλεγε ότι ήταν κοντά.
Αφού πήραμε τις καταθέσεις εκείνο το βράδυ,
γύρισα πίσω στο πάρκινγκ με το αμάξι.
Εκείνη την εποχή, τα κινητά μόλις είχαν εμφανιστεί.
Οι τηλεφωνικοί θάλαμοι χρησιμοποιούνταν καθημερινά
από τον γενικό πληθυσμό.
Ήξερα ότι υπήρχαν δύο καρτοτηλέφωνα μπροστά στο κατάστημα Winn-Dixie.
Έπρεπε να υπάρχει καρτοτηλέφωνο
το οποίο είχε απευθείας οπτική επαφή με το McDonald's.
Πιστεύω πως μόνο έτσι θα το έκανε κάποιος αυτό.
Θα ήθελε να κοιτάει το McDonald's,
να παρακολουθήσει την αστυνομία να έρχεται,
να δει πόση επιτυχία είχε η φάρσα του.
Ίσως ήταν δυσαρεστημένος υπάλληλος.
Μπορεί να ήταν κάποιος που γνώριζε τη Λουίζ.
Κάποιος που ήθελε να της κάνει πλάκα
ή είχε κάποιο πρόβλημα μαζί της. Δεν ήξερα, αλλά ήταν μια πιθανότητα.
Το μυαλό τρέχει σε χίλια πράγματα
προσπαθώντας να βρει μια άκρη.
Στην επόμενη βάρδια μου,
διάβασα τις καταθέσεις
για να συγκεντρώσω πληροφορίες που θα μπορούσαν να με βοηθήσουν.
Ήταν σαν να έψαχνα ψύλλους στα άχυρα από την αρχή.
Και τότε,
έτσι ξαφνικά, εκεί που καθόμουν, σκέφτηκα
να ψάξω στο διαδίκτυο.
Έγραψα "Γδύσιμο στα McDonald's".
Και… μπουμ!
Προέκυψαν πολλές πληροφορίες
από εστιατόρια στα οποία είχε συμβεί το ίδιο, σε όλη τη χώρα.
Κάθε υπόθεση είχε σχεδόν την ίδια μεθοδολογία.
Σε κάποιες, είχε χρησιμοποιηθεί το ίδιο όνομα,
ντετέκτιβ Σκοτ.
Στο McDonald's στο Χάινσβιλ,
όπου ένας ηλικιωμένος φρουρός
έκανε πλήρη σωματικό έλεγχο σε νεαρή εργαζόμενη.
Στο Taco Bell στο Φοίνιξ, στην Αριζόνα,
ο διευθυντής έβαλε έναν πελάτη που του υποδείχτηκε στο τηλέφωνο
και την έψαξε.
Το '95, στο McDonald's στο Ράλεϊ, στη Βόρεια Καρολίνα.
Το '98, στο Όακ Μπρουκ, στο Ιλινόι.
Πήγε σε πάρα πολλά μέρη.
Στο Μιλγουόκι, Ουισκόνσιν.
Σε φαστ φουντ όπως τα Taco Bell, Burger Kings, Hardee's, Applebee's.
Όποιο εστιατόριο και να σκεφτείτε, υπήρχε ένα θύμα από αυτόν.
Συγκέντρωσα πληροφορίες από 73 υποθέσεις σε 32 πολιτείες.
Εντοπίσαμε ότι το πρώτο τηλεφώνημα
έγινε το 1994.
Τώρα είμαστε στο 2004.
Και σκέφτομαι
"Μα που να πάρει.
Δεν μιλάμε για μια τοπική υπόθεση".
Τα βλέμματα έπεσαν πάνω μου.
Θα ήταν καθοριστική στιγμή για την καριέρα μου.
Επικίνδυνη, σχεδόν απίστευτη φάρσα επαναλαμβάνεται σε όλη τη χώρα.
Είναι απίστευτη η φάρσα. Η αστυνομία θεωρεί ότι υπάρχουν πολλά θύματα.
Συνέβη σε 70 διαφορετικές τοποθεσίες
σε όλη τη χώρα, όπως μπορείτε να δείτε.
Είναι μεγάλη πανεθνική έρευνα.
Η ίδια φάρσα έγινε σε 69 επιχειρήσεις, σε 32 πολιτείες,
μέσα σε δέκα χρόνια.
Ο ντετέκτιβ Σταμπ θεωρείται ήρωας για τη νεαρή,
αφού εντόπισε εκατοντάδες κλήσεις.
Είχε έναν τρόπο να μπαίνει στο μυαλό των άλλων.
Δεν το κατάλαβα στην αρχή, αλλά πήρα μια υπόθεση
που κατέληξε τεράστια.
Εγώ έπρεπε να τη διαλευκάνω.
Φοβόμασταν ότι,
κάθε βδομάδα, κι άλλος κόσμος θα πάθαινε κακό.
Ξέραμε ότι είχαμε έναν κακό άνθρωπο
που νόμιζε ότι θα κάνει ό,τι ήθελε.
Επειδή το έκανε δέκα χρόνια,
δεν πίστευε ότι θα πιαστεί και θα συνέχιζε να το κάνει.
Ανησυχώ πολύ
που ο παραβάτης είναι ελεύθερος.
Σκεφτόμουν τι μπορεί να συμβεί απόψε.
Ποια επιχείρηση θα χτυπούσε; Ποια κοπέλα θα θυματοποιούνταν;
Κάποιος έπρεπε να σταματήσει το τέρας.
Για να πιάσω αυτόν τον τύπο,
έπρεπε να καταλάβω τη μεθοδολογία του.
Για να το πετύχω,
έπρεπε να καταλάβω καλύτερα τις παλιές υποθέσεις του.
ΜΠΛΑΚΦΟΥΤ - ΑΪΝΤΑΧΟ
Είναι μια ωραία, δεμένη κοινότητα.
Μια μικρή αγροτική πόλη.
Συντηρητική και αρκετά θρησκευόμενη.
ΕΛΙΖΑΜΠΕΘ - 26η ΤΗΛΕΦΩΝΙΚΗ ΦΑΡΣΑ
Ένιωθα ασφαλής.
Ο καλών στοχοποιούσε συγκεκριμένο κοινό.
Στόχευε μικρές πόλεις,
όπου οι άνθρωποι πιο πρόθυμα πιστεύουν στην εξουσία.
Ειδικά αν κάποιος πει ότι είναι αστυνομικός.
Μεγάλωσα σεβόμενη την εξουσία αυτών που νοιάζονται για την προστασία μου.
Δασκάλων, ανθρώπων της εκκλησίας, μεγαλύτερων ηλικιακά από εμένα.
Αυτό το άτομο ήταν αρκετά έξυπνο ώστε να ξέρει
ότι οι μικρότερες πόλεις μπορεί να έχουν
νεαρούς, ευεπηρέαστους ανθρώπους που δουλεύουν σε φαστ φουντ,
που έχουν ανάγκη τη δουλειά τους.
Ήμουν 16 ετών όταν πήρα τη δουλειά.
Ενθουσιάστηκα όταν με πήραν,
γιατί έτσι θα έβγαζα δικά μου χρήματα.
Ήμουν πιστή, υπάκουη εργαζόμενη, πάντα πήγαινα νωρίτερα στη δουλειά.
ΠΙΤΣΑ
Ήταν στις 16 Δεκέμβρη 1999.
Μια συνηθισμένη, κρύα νύχτα του Δεκέμβρη, καθημερινή.
Με κάλεσαν στο γραφείο.
Ο διευθυντής είπε ότι μιλούσε
με τον αστυνομικό Ντέιβις της Αστυνομίας του Μπλάκφουτ.
Είχε έρθει μια γυναίκα στο μαγαζί μας νωρίτερα
και κλάπηκε η τσάντα της.
Είχε μέσα 50 δολάρια.
Ήξερε ότι κάποια σερβιτόρα
τα πήρε.
Είναι πολλά λεφτά
όταν βγάζεις 2,80 δολ. την ώρα, συν τα φιλοδωρήματα.
Αλλά ποτέ δεν θα άγγιζα προσωπικά αντικείμενα των πελατών.
Μετά είπε ότι ήταν…
Το άτομο που πίστευε ότι έκλεψε
ήταν μια σερβιτόρα,
γύρω στο 1,50 με ξανθά μαλλιά.
Τι κάνει ο φαρσέρ στο τηλέφωνο;
Δίνει μια βασική περιγραφή.
Ξέρει ότι θα υπάρχει νεαρή υπάλληλος
που ταιριάζει στην περιγραφή μικροκαμωμένης, πειθήνιας, νεαρής.
Διαμαρτυρήθηκα ότι δεν έχω ύψος 1,50 μ.
Δεν είμαι ξανθιά. Δεν το έκανα εγώ.
Ήμουν αδιάλλακτη.
Ό,τι κι αν έλεγα,
ο αστυνομικός είχε μια πιστευτή, εύλογη, λογική απάντηση για όλα.
Ο αστυνομικός ήθελε να βγάλω τα ρούχα μου ένα-ένα.
Ξεκίνησε με τα παπούτσια.
Μετά το παντελόνι μου.
Μετά ήταν το πουκάμισο της στολής.
Προοδευτικά, ένα ρούχο τη φορά,
με πολύ κουβέντα στο μεταξύ.
Ο καλών λατρεύει την αργή διαδικασία.
Αρχίζει χαλαρά,
για να δει αν μπορεί να τους ξεγελάσει σιγά σιγά.
Μετά προχωράει και κλιμακώνεται.
Όσο συνεχίζεται αυτό, γίνομαι υστερική.
Παρακαλάω συνέχεια
και λέω ότι δεν είναι σωστό αυτό.
Δεν είχε σημασία. Μάλλον τον θύμωσε περισσότερο αυτό.
Ζήτησε να του περιγράψει το σώμα μου.
Να περιγράψει ο διευθυντής το στήθος, τα γεννητικά μου όργανα.
Το μέγεθος του σουτιέν.
Τότε άρπαξα το τηλέφωνο και ούρλιαξα
"Τι σχέση έχει το μέγεθος του σουτιέν με όλα αυτά
και την υποτιθέμενη κλοπή των 50 δολαρίων;"
Αν και ήδη είχα τραυματιστεί ψυχολογικά,
δεν ένιωθα αρκετά δυνατή για να σηκωθώ και να την κοπανήσω.
Εκείνη τη στιγμή,
ο συνάδελφός μου, Ντέρεκ, μπήκε μέσα.
Είπε ότι κάτι δεν πήγαινε καλά.
ΝΤΕΡΕΚ - ΣΥΝΑΔΕΛΦΟΣ ΤΗΣ ΕΛΙΖΑΜΠΕΘ
Έχουμε 1999, στο Μπλάκφουτ του Άινταχο.
Οι δουλειές ήταν λίγες εκεί
κι έτσι έπιασα δουλειά σε μια πιτσαρία.
Ήμουν 22 ετών τότε.
Οι περισσότεροι σερβιτόροι ήταν κάτω των 18 ετών.
Μπήκα από την είσοδο προσωπικού.
Πρόσεξα αμέσως ότι κάτι δεν πήγαινε καλά
και είπα στη μαγείρισσα να μου πει γιατί δεν έβλεπα προσωπικό να σερβίρει.
Ήταν η μαγείρισσα, μια στοίβα πίτσες, πολλά κριτσίνια,
πακέτα με παραγγελίες.
Επικρατούσε ένα χάος για πιτσαρία.
Ρώτησα τι έγινε και μου είπε ότι κάτι γίνεται στο γραφείο.
Πήγα προς τα εκεί και είδα τον διευθυντή.
Με κοίταξε κάπως.
Δεν θα ξεχάσω τον ιδρώτα του που έτρεχε.
Δεν είχα ξαναδεί κάτι τέτοιο.
Βλέπω
μια νεαρή κοπέλα που ελέγχεται γυμνή.
Είπα
"Τι σκατά κάνεις εδώ;"
Μου είπε ότι μιλάει με έναν αστυνομικό στο τηλέφωνο.
Του είπε να κάνει σωματική έρευνα για την αστυνομία.
Άρπαξα το τηλέφωνο και ρώτησα ποιος είναι.
Κι ο τύπος λέει
"Ένας αστυνομικός από το Τμήμα του Μπλάκφουτ".
Ακουγόταν ψύχραιμος, ήρεμος, συγκεντρωμένος, σαν να το έκανε κάθε μέρα.
Είπα "Εσύ πρέπει να ξέρεις καλύτερα απ' όλους
ότι ο διευθυντής δεν πρέπει να κάνει σωματικό έλεγχο σε ανήλικο.
Ειδικά σε κορίτσι".
Είπα ότι θέλουμε την πραγματική αστυνομία.
Και το έκλεισε.
Χρειάστηκε να έρθει άλλος
και να θορυβηθεί με τις πληροφορίες
για να το σταματήσει όλο αυτό.
Ήμουν ευγνώμων για την παρέμβασή του.
Μακάρι να έμπαινα νωρίτερα.
Έκανα αυτό που έπρεπε όταν πήγα εκεί.
Τα παίρνω που κάποιος εκμεταλλεύεται ανθρώπους με αυτόν τον τρόπο.
Όταν κατάλαβα ότι ήταν φάρσα
κι ότι αυτός ήταν κάποιος που παρίστανε έναν αστυνομικό,
εξοργίστηκα.
Το 1999, θα έλεγα πως εκατό τοις εκατό ο διευθυντής εμπλεκόταν σε αυτό.
Από τη στιγμή που έμαθα
ότι αυτό έγινε πολλές φορές σε πολλές πολιτείες,
δεν μπορώ να δω κάπου το εύλογο της εμπλοκής του.
Ειλικρινά, δεν πιστεύω
ότι όλοι αυτοί εμπλέκονταν.
Πιστεύω ότι τους εκμεταλλεύτηκε.
Μετά πήγα στο σπίτι, έμεινα ως αργά και έγραψα…
Εξιστόρησα ό,τι έγινε.
Με απείλησε λέγοντάς μου ότι θα έχω σοβαρά προβλήματα με τον νόμο.
Μ' έβαλε να βγάλω το παντελόνι μου.
Ένιωσα απίστευτα βιασμένη που ατίμαζε το σώμα μου.
Ακόμα και που κάθισα και έγραψα
ό,τι μου συνέβη, τη δική μου πλευρά, ήταν πάρα πολύ δύσκολο.
Αδικήθηκα.
Αποκαρδιώθηκα όταν έμαθα
ότι η αστυνομία δεν θα διέθετε σημαντικούς πόρους
στην παρακολούθηση αυτής της υπόθεσης.
Δεν αποτελούσα προτεραιότητα γι' αυτούς.
Είναι δύσκολο να πιστέψεις
ότι κάποιος τα έκανε όλα αυτά παντού
και απλώς ξέφευγε.
Δεν ερευνήθηκαν όλες οι υποθέσεις; Φοβήθηκαν να το καταγγείλουν;
Είναι περίεργη υπόθεση. Δύσκολα περιγράφεται.
Είχαμε την απόδειξη,
ένα αδιαμφισβήτητο αποδεικτικό βίντεο ότι όλα αυτά συνέβησαν.
Οι άλλες υπηρεσίες δεν είχαν.
Είχαν μόνο μια κατάθεση κάποιου
που έλεγε ότι αυτό του συνέβη.
Απ' όσο γνώριζα,
ήμουν ο μόνος που το ερευνούσα.
Δεν ήξερα αν έψαχνε κάποιος άλλος γι' αυτόν.
ΓΟΥΕΣΤ ΜΠΡΙΤΖΓΟΥΟΤΕΡ - ΜΑΣΑΧΟΥΣΕΤΗ
Μια απίστευτη τηλεφωνική φάρσα
έγινε σε τέσσερα Wendy's στη Βοστώνη, την Παρασκευή.
Ο καλών είπε ότι είναι αστυνομικός
και ξεγέλασε τους διευθυντές
να κάνουν σε υπαλλήλους παράνομη σωματική έρευνα.
Το πιο σοκαριστικό είναι
ότι μια νεαρή διευθύντρια εξαπατήθηκε και κακοποίησε σεξουαλικά έναν σερβιτόρο.
Ήταν μια εξοργιστική, σεξουαλική κακοποίηση,
κατά την οποία του ζητήθηκε να ανοίξει τα χέρια και τα πόδια του.
Τον άγγιξε με ακατάλληλο τρόπο ακόμα και στην ιδιωτική του περιοχή.
Ήταν πραγματικά τρομακτικό αυτό που πέρασαν τα θύματα.
Αν είχε συμβεί στο παιδί μου…
ΒΙΚΤΟΡ ΦΛΑΕΡΤΙ - ΝΤΕΤΕΚΤΙΒ
θα είχα εξοργιστεί.
Φέρομαι ζεστά στους ανθρώπους
και τα πήρα που αυτοί οι άντρες και οι γυναίκες τα πέρασαν αυτά.
Ήθελα να φροντίσω να σταματήσει.
Τράβηξε την προσοχή μου εξαιτίας της περίεργης φύσης του.
Συνήθως έχουμε υποθέσεις ναρκωτικών.
Σε καθημερινή βάση,
αγοράζουμε ηρωίνη, κοκαΐνη.
Ναρκωτικά με ονόματα όπως μόλι, οξυκωδόνη.
Χθες, αγοράζαμε ηρωίνη,
σήμερα, ψάχνω έναν φαρσέρ που παριστάνει τον αστυνομικό.
Δεν γνωρίζαμε από πού έγινε το τηλεφώνημα.
Δεν είχαμε κανέναν ύποπτο.
Γύρισα στο γραφείο, σήκωσα τα χέρια, και είπα
"Δεν ξέρω πώς να τον βρω. Είναι ψύλλος στα άχυρα".
ΜΑΟΥΝΤ ΟΥΑΣΙΝΓΚΤΟΝ
Εκτός του βίντεο, είχα ένα αποδεικτικό στοιχείο.
Την ταυτοποίηση από την υπηρεσία *69.
Ένας υπάλληλος
σκέφτηκε να πάρει γρήγορα το *69.
Για όσους από εμάς θυμούνται τα σταθερά τηλέφωνα,
πληκτρολογούσες το *69
και έπαιρνες τον τελευταίο καλούντα.
Αν δεν είχα αυτόν τον αριθμό, η υπόθεση θα πήγαινε αδιάβαστη.
Κάθομαι και βλέπω το τηλέφωνο.
Το καλώ.
Έδειχνε ότι μιλούσε.
Σκέφτηκα να περιμένω.
Ξαναπήρα.
Πάλι τα ίδια.
Κάθομαι και σκέφτομαι ότι έχω έναν αριθμό.
Δεν μου λέει τίποτα αυτό.
Δεν είχα πολλή βοήθεια τότε.
Δεν είχα άλλους ντετέκτιβ να δουλεύουν μαζί μου.
Τίποτα δεν είχα.
ΑΣΤΥΝΟΜΙΑ
Ουσιαστικά κάνω την έρευνα μόνος μου
και δυσκολεύομαι πολύ.
Σκέψου. Τι στοιχεία έχει η υπόθεση;
Όμως ήξερα ότι θα έκανα ό,τι μπορούσα.
Αν έκανα τα πάντα, θα τον έπιανα.
Το πρώτο στοιχείο
ήταν αυτό που λένε αντίστροφη χρέωση σε τέσσερα σημεία.
Πήρα πολλές δικαστικές κλητεύσεις για να βρω αυτά τα αρχεία.
Μου ήρθε μια αναφορά που έλεγε ότι οι αριθμοί ήταν ψεύτικοι.
Δεν ήταν κανενός.
Δεν ξέρουμε τίποτε άλλο.
Δεν ξέρουμε κινητό, δεν ξέρουμε σταθερό. Τίποτα.
Πήρα την τηλεφωνική εταιρεία AT&T και πέρασα από πολύ κόσμο.
Με παρέπεμπαν σε άλλο άτομο
κι έκανα το ίδιο, μιλώντας στο επόμενο.
Τελικά, μετά…
Μετά από μιάμιση ώρα στο τηλέφωνο,
βρήκα μια κυρία.
Δεν θα ξεχάσω ποτέ αυτό που είπε.
"Ξέρεις,
νομίζω ότι είναι δική μας τηλεκάρτα αυτή".
"Ωραία", είπα μέσα μου.
Δεν ήξερα τίποτα για τις τηλεκάρτες, δεν είχα δουλέψει σε τέτοια υπόθεση.
Κανείς δεν ήξερε την τεχνολογία που θα χρειαζόταν.
Ήταν το επόμενο βήμα, να μάθω πώς να εντοπίζω μια τηλεκάρτα.
Ξέραμε ότι δεν ήταν ντόπιος.
Καταλαβαίνω γιατί αγόρασε τις τηλεκάρτες.
Αν θυμάστε, παλιότερα,
χρησιμοποιούσαμε τηλεκάρτες κάθε μέρα.
Ήταν βολικές, φτηνές.
Οι κλήσεις διαρκούσαν πάνω από 90 λεπτά.
Άρα ήταν ακριβά τηλεφωνήματα.
Πήρα την AT&T.
"Αναμείνατε", λέει και
"Ο επόμενος εκπρόσωπος θα σας μιλήσει σε 30 λεπτά".
Καθόμουν και περίμενα, ακούγοντας τη φρικτή μουσική.
Τότε σήκωσε κάποιος το τηλέφωνο.
Είπε "Είμαι η Μισέλ από την AT&T,
τι θα θέλατε;"
Ζήτησα να μάθω τον αρχικό αριθμό κλήσης
των ψεύτικων αριθμών.
Μου είπε ότι δεν εντοπίζονται.
Το βρήκα παράλογο.
Είπα "Μου λες ότι δεν μπορείς να εντοπίσεις καθόλου τις τηλεκάρτες;"
Είπε ότι δεν γίνεται.
Δεν ήξερα τι να πω ή τι να κάνω πια.
Θα έλεγες ότι κυνηγούσα μια φωνή στο τηλέφωνο,
αλλά ουσιαστικά κυνηγούσα έναν αριθμό τηλεφώνου.
Ποτέ δεν άκουσα τη φωνή.
Δεν θα ήξερα τη φωνή αν την άκουγα.
Το ένα αδιέξοδο μετά το άλλο, η μια απογοήτευση μετά την άλλη.
Αδιαφορούσα
για τις ώρες που ξόδευα ή ποιον έπαιρνα.
Δεν ήξερα για τι πράγμα ήταν ικανός ο τύπος.
Ήξερα ότι είναι κακός άνθρωπος.
Έπρεπε να πάει φυλακή το συντομότερο.
Ως τότε, έκανα μόνο τηλεφωνήματα.
Τηλεφωνήματα σε άλλες υπηρεσίες, τηλεφωνήματα στην AT&T.
Μιλούσα με τη Μισέλ πιο πολύ απ' ό,τι με τη γυναίκα μου.
Μιλούσαμε όλη την ώρα για τα ίδια και τα ίδια, για λίγο.
Συνέχιζα τις ερωτήσεις.
"Λες ότι δεν υπάρχει τρόπος να εντοπιστούν;"
Της είπα ότι στην πίσω πλευρά είχαν διαφορετικά νούμερα.
Ρώτησα τι σήμαιναν. Δεν ήξερε.
Ρωτούσα για το barcode, δεν ήξερε.
Δεν θα τα παρατούσα μέχρι να πάρω απάντηση.
Μετά με πήρε κι ήταν λίγο αισιόδοξη.
Είπε ότι είχε απαντήσεις.
Μετά τις τρομοκρατικές επιθέσεις, αν και δεν πρέπει να το ξέρει ο κόσμος,
οι τηλεκάρτες είναι εντοπίσιμες.
Ενθουσιάστηκα που βγήκε μια άκρη.
Και λέει ότι οι αληθινοί αριθμοί έρχονται
από το Πάναμα Σίτι.
ΠΑΝΑΜΑ ΣΙΤΙ - ΦΛΟΡΙΝΤΑ
Επιτυχία. Έχουμε τοποθεσία.
Τελικά, ανακάλυψα ότι η κλήση γινόταν από το Πάναμα Σίτι στη Φλόριντα.
Αυτό είναι ένα μέρος που πας στην παραλία και διασκεδάζεις.
Σοκαρίστηκα που διαπράττονται τέτοια εγκλήματα εκεί,
αλλά δεν ήξερα τι να σκεφτώ.
Ήξερα μόνο ότι είχα λάβει μια πολύ σημαντική πληροφορία.
Οπότε, τώρα γνώριζα όχι τις ψεύτικες, αλλά τις πραγματικές τοποθεσίες.
Όμως είναι καρτοτηλέφωνα.
Θα πάω σε αυτά, αλλά δεν μπορώ να χτυπώ πόρτες.
Πολλοί τα χρησιμοποιούν.
Ήξερα πότε έγινε η κλήση, από ποιο καρτοτηλέφωνο.
Ήξερα πού ακριβώς ήταν τη στιγμή που ήταν εκεί.
Αυτό ήταν. Δεν είχαμε, δεν ξέραμε τίποτε άλλο.
Πίσω στο σημείο μηδέν.
ΑΣΤΥΝΟΜΙΚΟ ΤΜΗΜΑ ΠΑΝΑΜΑ ΣΙΤΙ
Πήρα τους ντετέκτιβ και μίλησα μαζί τους.
Μου είπαν ότι το Τμήμα είχε δεχτεί πάρα πολλά τηλεφωνήματα
για κλήσεις που γίνονταν από την περιοχή τους και ήταν φάρσες.
Παρίσταναν αστυνομικό κι έκαναν σωματική έρευνα.
Έμεινα με το στόμα ανοιχτό.
Νόμιζα ότι συνέβη μόνο σ' εμάς. Αιφνιδιάστηκα.
Τότε κατάλαβα ότι εξασκήθηκε πάρα πολλές φορές
και ήξερε τι ακριβώς να πει σε κάθε περίπτωση.
Μάλλον δεν του έβγαινε πάντα.
Του το έκλειναν πολλές φορές,
αλλά όταν το έκανε, έφτανε ως εδώ, του το έκλειναν.
Στο επόμενο, το πήγαινε ακόμα μακρύτερα.
Κάποιοι το έκλειναν αμέσως.
Μα έμαθε να παίζει τον ρόλο.
Έμαθε να παίζει το παιχνίδι.
Αυτό είναι το άρρωστο εδώ.
Έγινε καλύτερος κι όταν έγινε αυτό,
κατάντησε να είναι ναρκωτικό.
Έπρεπε να το κάνει.
Δεν πίστευα ότι ήταν αστυνομικός.
Μπορεί να φιλοδοξούσε να γίνει, να διψούσε για εξουσία, να του άρεσε.
Θα ένιωθε ανίκητος τότε.
Τέσσερα στα τέσσερα στη Μασαχουσέτη.
Μιλάμε για 100 τοις εκατό.
ΜΠΛΑΚΦΟΥΤ 2 - ΦΕΡΘ 14 - ΣΕΛΕΪ 27
Μπορεί η καθεμιά μας να νόμιζε ότι έφταιγε μόνο η ίδια.
Να ένιωθε χαζή και ανόητη.
Στην πραγματικότητα, συνέβη σε πάρα πολλές γυναίκες.
Αυτό με κάνει να νιώθω λιγότερο ανόητη και αφελής.
Αλλά ακόμα κι έτσι, είναι…
Είναι πολύ αποθαρρυντικό επειδή νιώθω ότι πρόκειται
για μια τολμηρή κατάρριψη δικαιοσύνης;
Νιώθω ότι πρέπει να συλληφθεί
και να πληρώσει γι' αυτό.
Κατέστρεψε τις ζωές τους και τις οικογένειές τους.
Κανείς στις Ηνωμένες Πολιτείες δεν μπορούσε να πει στα σίγουρα
ότι το παιδί του ήταν ασφαλές από αυτόν.
Πρέπει να τον βρούμε
για να μη συμβεί και σε άλλους.
Τα βράδια, κοιμάμαι δύσκολα όταν το σκέφτομαι.
Θέλω να ξέρω ότι είναι στη φυλακή.
Ότι δεν κινδυνεύει άλλος από αυτόν.
Είχα σταματήσει, κόλλησα,
γιατί έφτασα στο σημείο
που βρήκα από πού έγιναν οι κλήσεις. Αδιέξοδο πάλι.
Πώς να συνεχίσω;
Μα δεν τα παρατάω,
επειδή τώρα φτάνω στο ζουμί της υπόθεσης.
Τώρα μπαίνω σε απαιτητική, πραγματική, αστυνομική έρευνα.
Δύσκολη δουλειά, αλλά δεν με πειράζει.
Επόμενο βήμα μου ήταν να βρω
από πού αγοράστηκε η τηλεκάρτα.
Όταν τελικά πήρα την πληροφορία,
έλεγε ότι αγοράστηκε στις 19 Φλεβάρη στο Walmart,
στο Πάναμα Σίτι.
Έλπιζα ότι θα έβρισκα αυτό που έψαχνα.
Είναι μεγάλη εταιρεία κι αυτές έχουν βίντεο.
Αν την έπαιρνε από ψιλικατζίδικο, μπορεί να μην είχαν βίντεο.
Πήρα στο Walmart και ζήτησα το βίντεο.
Ξέρω πότε αγοράστηκε, την ώρα, την ημερομηνία.
Μου έλεγαν συνέχεια ότι δεν το είχαν και να μιλήσω με κάποιον άλλον.
Έτσι πήγαινα από τον έναν στον άλλον, μέχρι που βρήκα αυτόν που έπρεπε.
Μου είπε ότι θα μου το δώσει.
Επιτέλους πήρα την κασέτα,
εγκατέστησα τηλεόραση και βίντεο στο γραφείο μου και έβαλα να τη δω.
Μόλις την έβαλα, κατάλαβα
ότι δεν ήταν αυτό που περίμενα.
Ήταν από αυτές που χρησιμοποιούνταν επαναλαμβανόμενα,
ίσως και έξι μήνες. Η ποιότητα ήταν χάλια.
Ήταν από επτά, οκτώ σημεία στο κατάστημα.
Εικόνες φλας από τα κοσμήματα, από την είσοδο.
Μετά πάλι πίσω στην αρχή.
Φλασαριστή η μια, η άλλη, και πάλι στην είσοδο.
Δεν υπήρχε βίντεο με χρονοσφραγίδα.
Αν συνέχιζα να το βλέπω, δεν θα μπορούσα να δουλέψω.
Θα με είχαν κλείσει στο τρελοκομείο.
Το βίντεο, όσο αργά κι αν το πήγαινα,
ακόμα κι αν αφαιρούσα κάποιες κάμερες,
και πάλι θα μπορούσαν να υπήρχαν χίλια άτομα που περνούσαν την ώρα.
Κι αυτό υποθέτοντας πως αυτός μπαίνει
και φεύγει λίγο πριν την αγορά
και αμέσως μετά από αυτή.
Δεν υπήρχε τρόπος να βρω κάτι από την κασέτα.
Ήταν αδύνατον.
Δεν ήξερα τι να κάνω πια.
Πέρασαν τέσσερις μήνες.
Σκληρής δουλειάς!
Βρέθηκα πάλι σε αδιέξοδο.
Τότε μου τηλεφώνησε ο Μπάντι Σταμπ από την αστυνομία του Μάουντ Ουάσινγκτον.
Επιτέλους μια μέρα, το πρώτο που έκανα ήταν να πάρω τον Βικ.
Σήκωσα το τηλέφωνο και κατάλαβα ότι δεν ήταν από τη Βοστώνη.
Δεν είναι ανάγκη να εφεύρω ξανά τον τροχό.
Ήξερα ότι η κλήση μου ήταν από το Πάναμα Σίτι.
Οι ντετέκτιβ εκεί μου είπαν ότι υπήρχε υπόθεση στη Μασαχουσέτη,
παραπλήσια της δικής μας.
Έπρεπε να βρω τον ντετέκτιβ Βικ Φλάερτι.
Μου λέει τι έχει βρει.
Ήταν από μικρό Τμήμα.
Κι εμείς είμαστε μικρό, αλλά όχι τόσο.
Ξαφνιάστηκε που έφτασε κάποιος τόσο μακριά όσο κι αυτός.
Είχε παθιαστεί πολύ με αυτό.
Ήμουν πάρα πολύ ενθουσιασμένος.
Δεν ένιωθα πια μοναχικός καβαλάρης.
Κάποιος εκεί έξω είχε το ίδιο κίνητρο για να βρει τον τύπο που έψαχνα κι εγώ.
Ενθουσιάστηκα που μίλησα μαζί του
επειδή ήταν καινούρια υπόθεση.
Τώρα είχαμε νέες πληροφορίες.
"Έμαθα ότι μπορείς να με βοηθήσεις
να βρω πώς να εντοπίσω αυτήν την κάρτα".
Ζήτησα να μου στείλει την πληροφορία και θα τον έπαιρνα άμεσα,
επειδή μπορούσα να εντοπίσω από πού αγοράστηκε η κάρτα.
Κι έτσι από τη σκέψη
δεν θα διαλευκάνουμε την υπόθεση πήγα στο θα το κάνουμε.
Πήρα την αγαπητή κυρία στην AT&T
και της είπα ότι έχω κι άλλο περιστατικό.
Ακόμα πιο τρομακτικό, αναμφίβολα από το ίδιο άτομο.
Έμαθα ότι χρησιμοποιήθηκε στη φάρσα του Μάουντ Ουάσινγκτον.
Αγοράστηκε από άλλο Walmart, όχι από το δικό μου.
Πήρα τηλέφωνο και ρώτησα αν έχουν καταγραφικό βίντεο με χρονοσφραγίδα.
Απάντησαν θετικά.
Λέω "Πλάκα κάνετε", κι απαντά "Όχι, έχω".
Έτσι ζήτησα τις κασέτες.
Δύο μέρες αργότερα τις είχα.
Πάτησα το play.
Ήξερα ότι αγοράστηκε στις 3:02 μ.μ.
Το πήγα λίγο μπροστά.
Μπαίνει ένας ύποπτος στο πλάνο.
Αφήνει τα πράγματα στο ταμείο.
Λευκός, μεταξύ 30 και 40 ετών,
γύρω στο 1,80, μαύρα μαλλιά.
Φαίνεται κάτι επίπεδο στον ιμάντα.
Μάλλον είναι τηλεκάρτα.
Τον είδα και είπα "Θεέ μου".
Ήταν πραγματικά πολύ καλή εικόνα.
Σκέφτομαι ότι επιτέλους τον έχουμε.
Έχουμε φωτογραφία του υπόπτου.
Αγόρασε την τηλεκάρτα,
η οποία χρησιμοποιήθηκε στη φάρσα του Μάουντ Ουάσινγκτον αναμφίβολα.
Εκεί τον είχα.
Τεράστιο στοιχείο.
Πήρα τον Μπάντι και του είπα ότι έχουμε φωτογραφία του.
Ενθουσιάστηκα.
Η χώρα έχει 300 εκατομμύρια
κι εγώ βρήκα τον έναν.
Είμαι έτοιμος να τα δώσω όλα.
Το θέμα ήταν ότι το βίντεο ήταν από ψηλά.
Δεν είχαμε καλή λήψη του προσώπου του.
Πώς θα βρούμε ποιος είναι;
Έπρεπε να βρούμε καλύτερη.
Αποφασίσαμε να ξαναδούμε την κασέτα μου.
Είχε πλάνα από την είσοδο και την έξοδο.
Η κάμερα ήταν απευθείας.
Αν τον βρίσκαμε, θα είχαμε τέλεια φωτογραφία του.
Πάμε πάλι, λοιπόν.
Γυρνάμε πάλι σ' ένα δωμάτιο δέκα τετραγωνικά,
με έξι οθόνες να παίζουν και έναν πονοκέφαλο,
αλλά ξέραμε ποιον ψάχναμε και εντελώς ξαφνικά,
να τος!
Μπήκε μέσα.
Ο ίδιος τύπος.
Με το που μπήκε, τον κατάλαβα.
Έτσι απλά, το ήξερα.
Περπατάει φορώντας ένα μπουφάν, γυαλιά ηλίου.
Είναι σαν να πηγαίνει στη δουλειά
ή να γυρνάει. Πολύ περιποιημένος.
Πρόσεξα την κορδέλα στο πλάι του παντελονιού του.
Μα τι διάολο;
Η κορδέλα στο παντελόνι
είναι αστυνομική.
Είναι μπάτσος.
Υποτιτλισμός: Μαριγώ Παπαπέτρου